במסוף פועלות חברות אגד, מטרופולין, אפיקים, תנופה וקווים המקשרות אותו לאזורים רבים בארץ. מרחוב טשרניחובסקי הסמוך למסוף יוצאות מוניות שירות. דרומית למסוף ממוקמת תחנת הרכבת רעננה דרום.
רשימת קווי אוטובוס העוברים במסוף.
מקרא סימנים:
פוארטו מאדרו
פוארטו מאדרו (בספרדית: Puerto Madero) היא אחת משכונות בואנוס איירס. השכונה שוכנת בקצה המזרחי של העיר. ממזרח ומצפון לה זורם ריו דה לה פלטה, ממערב לה הרבעים רטירו, סן ניקולאס, מונסראט, סן טלמו ולה בוקה ומדרום העיר אבז'אנדה שבפרובינציית בואנוס איירס. שטחה של השכונה היא כ-2.1 קמ"ר, ובשנת 2010 התגוררו בה כ-6,600 תושבים.
היסטוריה.
הקמת הנמל ונטישתו.
לאחר הקמתה של מלכות המשנה של ריו דה לה פלטה ב-1776 החלה בואנוס איירס להתבסס כעיר נמל חשובה, ונפח התנועה בנמל הלך וגדל. עם זאת, מימיו הרדודים של הריו דה לה פלטה באזור העיר לא אפשרו לספינות משא גדולות לעגון בו, והעברת הנוסעים והמטענים מהן ואליהן נעשתה באמצעות סירות.
ב-1882 החליטה ממשלת ארגנטינה להקים נמל חדש שתתאפשר בו עגינתן של ספינות כבדות. לאחר שנבחנו מספר הצעות, נבחרה זו של איש העסקים אדוארדו מאדרו, בהתאם לתוכניותיו של המהנדס הבריטי ג'ון הוקשו. העבודות החלו ב-1887, וב-1897 נחנך הנמל. עם זאת, כבר כעבור כעשור, התברר הנמל החדש כמיושן מדי, ושוב התעורר צורך בהקמת נמל חדש. את הנמל החדש (הנמל עדיין מכונה "הנמל החדש"), הפונה ישירות לנהר, תכנן לואיס ורגו. הוא נפתח בהדרגה, החל מ-1911, ובנייתו הושלמה ב-1926.
הקמתו של הנמל החדש הותירה את רציפי הנמל שהקים מאדרו מיותמים. אזור הנמל הפך לתערובת של בתי מלאכה ומבנים נטושים, והשטחים הפתוחים בו לא פותחו. כבר ב-1925 הוצעה תוכנית ראשונה להריסת הנמל והפיכתו לרובע עירוני, אך היא לא יצאה אל הפועל, וכמוה גם תוכניות שהוצעו בשנים 1940, 1960, 1969, 1971, 1981 ו-1985.
התחדשות עירונית.
ב-1989 הוקם תאגיד משותף למשרד העבודה והשירותים הציבוריים ולעיריית בואנוס איירס - Corporación Antiguo Puerto Madero (מילולית: "תאגיד נמל מאדרו הישן", או "תאגיד פוארטו מאדרו הישן"). מטרתו של התאגיד הייתה לפתח את אזור הנמל, ולהסבו לשימושים עירוניים שונים. באותה העת היו לגופים רגולטוריים שונים סמכויות בשטח הנמל (כ-1,700 דונם): רשות הנמלים, הרכבת הארגנטינאית וארגון התבואה הלאומי. סמכויות אלה הועברו כולן לתאגיד, ואילו בידי עיריית בואנוס איירס נותרו הסמכויות הקשורות בפיתוח העירוני.
במהלך שנות ה-90 של המאה ה-20 והעשור הראשון של המאה ה-21 החל תהליך ההתחדשות העירונית. בתי המלאכה (בתחילה בחלק המערבי, ובהמשך גם בחלק המזרחי) שופצו או נהרסו, ובמקומם נבנו בנייני מגורים מפוארים, בנייני משרדים, מוסדות חינוך, מלונות פאר, מסעדות, בתי קולנוע, תיאטראות ומרכזי תרבות. כך, זכתה בואנוס איירס, שהמתאר העירוני שלה עד אז התעלם מקיומו של הנהר, לשכונה חדשה הפונה אליו.
חלק מבתי המגורים היו גורדי שחקים מהגבוהים בארגנטינה. אחד משני המבנים של מגדלי רנואר מתנשא לגובה של 175 מטרים וכולל 51 קומות, והוא הבניין הגבוה ביותר בארגנטינה. בשנת 2015 צפויה להסתיים בנייתו של מגדל אלבאר, שגובהו יגיע ל-235 מטרים.
בנייתה של השכונה החדשה משכה כמה מהאדריכלים הבולטים בעולם, בהם פיליפ סטארק, נורמן פוסטר, סזאר פלי וסנטיאגו קלטרווה, שתכננו כמה מהמבנים, ותרמו להפיכתו לאחד הרבעים המודרניים והטרנדיים בעיר.
מתאר.
בין החלק המזרחי לבין החלק המערבי של השכונה מפרידה תעלה רחבה, ששימשה בעבר את הנמל. החלק המערבי כולל את שורת המבנים שלאורך התעלה. החלק המזרחי כולל רשת רחובות מסועפת יותר, שנסללה כולה במהלך ההתחדשות העירונית. הרחוב הראשי, מצפון לדרום, הוא שדרות חואנה מנסו, וחוצות אותה שלוש שדרות רחבות ורחובות קטנים יותר. כל הרחובות בשכונה קרויים על שם נשים, והגשר המרכזי המחבר בין שני חלקיו, אותו תכנן סנטיאגו קלטרווה, נקרא "גשר האישה" (Puente de la Mujer).
בין החלק המזרחי של השכונה לבין הנהר משתרעת שמורת הטבע בואנוס איירס.
סטיפס
סטיפס (באנגלית: Stips; הלחם של המילים Short Tips; בתרגום מילולי: "עצות קצרות") הוא אתר אינטרנט ישראלי המיועד לבני נוער, המאפשר לגולשים להתייעץ ולייעץ באופן אנונימי בנושאים שונים, כגון טכנולוגיה, מוזיקה, לימודים ופילוסופיה.
האתר הוקם בשנת 2005 על ידי ד"ר נדב דפני וב-2018 הושקה אפליקציה רשמית לאנדרואיד. את התוכן מנהל צוות של משתמשים המכונים "נאמנים", הבוחנים ומאשרים שאלות, מסירים עצות פוגעניות, ומדווחים על מקרים הדורשים התערבות משטרתית (אובדנות, התעללות בילדים, וכולי).
האתר מחולק לקטגוריות שונות לפי נושאים. הוא מהאתרים הפופולריים בישראל ומדורג על ידי SimilarWeb במקום הראשון ברשימת האתרים הישראלים בתחום תזונה וכושר.
היסטוריה.
האתר הוקם בשנת 2006 על ידי ד"ר נדב דפני, יזם ומתכנת ישראלי, כאתר ישראלי שיעזור לאנשים לקבל ייעוץ ותשובות לשאלות שלהם.
בקשר לסיבת הקמת האתר הסביר:
בעבר, האתר הכיל עוזרת וירטואלית בשם "טיפי" שפותחה באמצעות טכנולוגיית פלאש, אשר מטרתה הייתה להקל על גולשי האתר בחיפוש אחר תשובות לשאלות קודמות שנשאלו באתר, אך בהמשך היא הוסרה.
בשנותיו הראשונות היו פעילים באתר אנשי מקצוע כגון דיאטנים, רופאים, פסיכולוגים ועורכי דין שכונו "מומחי סטיפס" והיה אפשר אף להיוועץ איתם באופן טלפוני אך בהדרגה משקלם פחת באתר וכיום רוב המשתמשים הם בני נוער.
בשנת 2015 הושק אתר "אאוריקה" מבית סטיפס, אנציקלופדיה לילדים ונוער הכוללת תוכן קצר בליווי סרטונים, מדיה ואתגרים יומיים.
בינואר 2017 עלה האתר בעיצוב מודרני בצבעי טורקיז ואפור. בהמשך אותה שנה אוחדו האתרים סטיפס למבוגרים וסטיפס לנוער.
ב-15 באפריל 2018 הושקה האפליקציה הרשמית של האתר למשתמשי אנדרואיד וכן הושק עיצוב חדש לאתר, ממשק חדש, ונוספו פיצ'רים נוספים.
מבנה האתר.
סטיפס כולל מאגר מידע של עצות, טיפים ותשובות לשאלות שנשאלו ונענו על ידי משתמשי האתר, תוכני האתר מנוהלים באופן דינמי ומסביב לשעון על ידי המערכת יחד עם "נאמני סטיפס".
נושאי השאלות מחולקים לתתי־נושאים המכונים "תגיות". ניתן להעלות שאלה, וגולשים אחרים ישיבו לה.
בעבר הייתה קיימת האפשרות לבחור בין שאלה להתייעצות. בנוסף, היה קיים באתר מאגר של טיפים ערוכים, עד שבשנת 2017 הפך לאתר עצמאי בשם "Discover".
האתר מפוקח על ידי גולשים מתנדבים המכונים "נאמני סטיפס", ותפקידם הוא לשמור על הסדר באתר על ידי אכיפת חוקי האתר, באמצעות הרשאות מסוימות שקיבלו כחלק מתפקידם, כמו חסימת משתמשים, מחיקת שאלות ותגובות והורדת נקודות אמינות. באתר קיימים גם "נאמנים בכירים" אשר תפקידם לפקח על הנאמנים הרגילים ולטפל בערעורים שונים. נכון ליולי 2022, בסטיפס ישנם יותר מ־350,000 משתמשים ונשאלו למעלה מ־10,000,000 שאלות.
כל תשובה לשאלה ניתן לדרג במינוס או פלוס המקזזים זה את זה לתוצאה מספרית, שואל השאלה רשאי להעניק "פרח" כאמירת תודה למשיב שתשובתו תרמה לו ביותר. ניתן להעניק עד 5 פרחים, ולשאול עד 10 שאלות ביום.
לכל משתמש באתר ישנו דירוג מספרי הנקרא "נקודות אמינות". נקודות האמינות נעות בין 0 ל־100 ויורדות ועולות בהתאם למעבר על החוקים והפעילות באתר. דירוג אמינות מתחת ל־20 נקודות מוביל לחסימה לצמיתות, דירוג מעל ל־20 ומתחת ל־30 מוביל לחסימה זמנית ודירוג מתחת ל־49 מוביל לביטול האפשרות לערוך תשובות ושאלות.
למשתמשים יש אפשרות "לנעוץ" שאלות, פעולה שתורמת לחשיפת השאלה למשתמשים נוספים ומאפשרת להם לראות את כל השאלות שהם נעצו בקטגוריה מיוחדת. השאלות בעלות המספר הרב ביותר של הנעיצות באותו זמן מגיעות ל"שאלות החמות", שנמצאות בעמוד הראשי ובכך נחשפות להרבה משתמשים.
דרגות בסטיפס.
המשתמשים באתר מתחלקים לדרגות עם הרשאות שונות.
רגיל - הרמה הבסיסית והראשונית שמקבל המשתמש מיד עם פתיחת חשבון.
עונה בכיר - תג המופיע בדף המשתמש של משתמשים אשר צברו מעל 500 פרחים ומעלה.
נאמן סטיפס - משתמשים אשר עוסקים בפיקוח על משתמשי ותכני האתר, תפקיד זה מקנה הרשאה למחוק שאלות ותשובות פוגעניות או לא רלוונטיות ואף לחסום משתמשים שעוברים על חוקי האתר. התנאים להפיכה לנאמן סטיפס מחייבים ותק של שנה וחצי לפחות באתר, שנה מהחסימה האחרונה אם הייתה, דירוג של 100 נקודות אמיניות, ועליהם להיות מעל גיל 15. משתמשים אשר עונים לכל התנאים הלו, באפשרותם ליצור קשר עם נאמן פעיל ולאחר תקופת ניסיון של 30 יום בתפקיד המערכת תחליט האם להאריך את הרשאת המשתמש בתור נאמן.
נאמן בכיר - משתמשים בעלי תפקיד דומה לנאמני סטיפס אך בעלי הרשאות רחבות יותר לצורך פיקוח על הנאמנים, כגון אפשרות צפייה בזהות הנאמן שמחק שאלה או שחסם משתמש, אפשרות לשחזר שאלות שנמחקו, לשחזר דירוג אמינות, לבטל חסימות של משתמשים וגם שותפות עם המערכת במינויים של נאמנים חדשים.
מומחה סטיפס - ניתן באישור הנהלת האתר למשתמש אשר מוסמך במקצוע מסוים. החל משנת 2020 דרגה זו אינה ניתנת יותר להשגה.
ביקורת.
קיימת ביקורת כנגד מערכת האתר על הקושי במחיקה של חשבון קיים, ועל כך שהחזקת מידע אישי על המשתמש נותר בידי המערכת ונתון להחלטתה.
בשנת 2014, בעיצומה של חקירה פלילית כנגד אישה שהואשמה בפדופיליה, פרסם אחד המשתמשים את שמה המלא תוך הפרת צו איסור פרסום. מערכת האתר ונדב דפני התנערו מאחריות.